ΚΑΝΟΝΙΣΜΟΣ (ΕΟΚ) αριθ. 1727/92 ΤΗΣ ΕΠΙΤΡΟΠΗΣ της 30ής Ιουνίου 1992 περί λεπτομερών κανόνων εφαρμογής του ειδικού καθεστώτος για τον εφοδιασμό σε προϊόντα σιτηρών των Αζορών και της Μαδέρας και περί καθορισμού του προβλεπόμενου ισοζυγίου εφοδιασμού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1600/91 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα στις Αζόρες και στη Μαδέρα (1), και ιδίως το άρθρο 10,

Εκτιμώντας:

ότι οι κοινοί λεπτομερείς κανόνες για την εφαρμογή του ειδικού καθεστώτος εφοδιασμού των Αζορών και της Μαδέρας σε ορισμένα γεωργικά προϊόντα που έχουν θεσπιστεί με τον κανονισμό (ΕΟΚ) αριθ. 1696/92 της Επιτροπής (2)-

ότι ο κανονισμός (ΕΟΚ) αριθ. 3719/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 92/91 (4), καθορίζει ιδίως τις λεπτομέρειες εφαρμογής των πιστοποιητικών εισαγωγής- ότι ο κανονισμός (ΕΟΚ) αριθ. 891/89 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 337/92 (6), έχει προβλέψει συμπληρωματικές διατάξεις ή παρεκκλίσεις ειδικά για τον τομέα των σιτηρών-

ότι, για ληφθούν υπόψη οι ειδικές εμπορικές πρακτικές στον τομέα των σιτηρών, πρέπει να προβλεφθούν συμπληρωματικές διατάξεις ή παρεκκλίσεις από τον κανονισμό (ΕΟΚ) αριθ. 1696/92-

ότι για την εφαρμογή των διατάξεων του άρθρου 2 του κανονισμού (ΕΟΚ) αριθ. 1600/92, πρέπει να καθοριστεί το προβλεπόμενο ισοζύγιο εφοδιασμού σε προϊόντα σιτηρών για τις Αζόρες και τη Μαδέρα και ιδίως για τον προορισμό "Αζόρες" και να κατανεμηθούν οι ποσότητες που θα δοθούν στα διάφορα νησιά αυτού του αρχιπελάγους- ότι το ισοζύγιο αυτό πρέπει να επιτρέπει την εναλλαξιμότητα των ποσοτήτων που προβλέπονται για ορισμένα από τα εν λόγω προϊόντα καθώς και, στην περίπτωση κατά την οποία διαπιστώνεται ότι είναι αναγκαίο, την αναθεώρηση κατά τη διάρκεια του οικονομικού έτους της συνολικής ποσότητας που έχει καθοριστεί ανάλογα με τις ανάγκες των περιοχών αυτών-

ότι είναι σκόπιμο να προβλεφθεί ο ορισμός ανά κράτος μέλος της αρχής που είναι αρμόδια για την έκδοση των πιστοποιητικών εισαγωγής και ενισχύσεως καθώς και για την αποδοχή των αιτήσεων και για την πληρωμή της-

ότι πρέπει να προβλεφθεί χρονοδιάγραμμα υποβολής των αιτήσεων πιστοποιητικών και να καθοριστούν οι όροι για την αποδοχή των εν λόγω αιτήσεων, ιδίως όσον αφορά τη σύσταση εγγυήσεως- ότι πρέπει επίσης να καθοριστεί η διάρκεια ισχύος των πιστοποιητικών εισαγωγής και ενισχύσεως λαμβάνοντας υπόψη τις ανάγκες εφοδιασμού και καλής διαχειρίσεως και παρέχοντας, εξαιτίας της ιδιαίτερης κατάστασης που επικρατεί στις Αζόρες και στη Μαδέρα, μεγαλύτερη διάρκεια ισχύος για τα πιστοποιητικά ενισχύσεως-

ότι πρέπει να προβλεφθεί η προσαρμογή της ενισχύσεως που χορηγείται για την παράδοση των προϊόντων σιτηρών κοινοτικής προελεύσεως συναρτήσει της διαφοράς της τιμής κατωφλίου του εν λόγω προϊόντος μεταξύ του μηνός υποβολής της αιτήσεως για πιστοποιητικό ενισχύσεως και του μηνός εκείνου κατά τον οποίο χρησιμοποιείται το πιστοποιητικό, προκειμένου να αποφευχθούν, ιδίως πριν από τη συγκομιδή, δεσμεύσεις χορηγήσεως που επωφελούνται της ενισχύσεως για τη νέα περίοδο και για να ληφθούν υπόψη οι ισχύουσες πρακτικές στον τομέα των σιτηρών-

ότι, για την καλή διαχείριση του καθεστώτος εφοδιασμού, πρέπει να καθοριστούν οι συμπληρωματικοί όροι για την αποδέσμευση της εγγυήσεως-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατ' εφαρμογή του άρθρου 2 του κανονισμού (ΕΟΚ) αριθ. 1600/92 οι ποσότητες βάσει του προβλεπόμενου ισοζυγίου εφοδιασμού που απαλλάσσονται της εισφοράς κατά την εισαγωγή από τρίτες χώρες ή της κοινοτικής ενισχύσεως, καθορίζονται στο παράρτημα.

2. Με την επιφύλαξη αναθεωρήσεως κατά τη διάρκεια του οικονομικού έτους, του εν λόγω ισοζυγίου, είναι δυνατή η υπέρβαση των αντίστοιχων ποσοτήτων που καθορίζονται για το ένα ή το άλλο των εν λόγω σιτηρών εντός ορίου 20 %, εφόσον τηρείται η ολική ποσότητα.

3. Για τον προορισμό Αζόρες, οι ποσότητες που προβλέπονται στην παράγραφο 1 κατανέμονται ανά νήσο προορισμού ως εξής:

- για το σκληρό σίτο και τη βύνη, όλες ποσότητες προορίζονται για τη νήσο Sao Miguel,

- για το μαλακό αρτοποιήσιμο σίτο:

α) +- 60 % με προορισμό τη νήσο Sao Miguel-

β) +- 30 % με προορισμό τη νήσο Terceira-

γ) +- 10 % με προορισμό τη νήσο Faial,

- για την κριθή, τον αραβόσιτο και τον κτηνοτροφικό σίτο:

α) +- 75 % με προορισμό τη νήσο Sao Miguel-

β) +- 14 % με προορισμό τη νήσο Terceira-

γ) +- 2,5 % με προορισμό τη νήσο Faial-

δ) +- 2 % με προορισμό τη νήσο Sao Jorge-

ε) +- 2 % με προορισμό τη νήσο Pico-

ζ) +- 1,5 % με προορισμό τη νήσο Flores (Corvo)-

η) +- 1,5 % με προορισμό τη νήσο Santa Maria-

θ) +- 1,5 % με προορισμό τη νήσο Graciosa.

Άρθρο 2

Το κράτος μέλος ορίζει την αρμόδια αρχή για:

α) την έκδοση των πιστοποιητικών εισαγωγής-

β) την έκδοση του πιστοποιητικού ενίσχυσης που προβλέπεται από το άρθρο 4 παράγραφος 1 του κανονισμού (ΕΟΚ) αριθ. 1696/92-

γ) την πληρωμή της ενίσχυσης στους ενδιαφερόμενους εμπορευομένους.

Άρθρο 3

Οι διατάξεις του κανονισμού (ΕΟΚ) αριθ. 1696/92 εφαρμόζονται τηρουμένων των αναλογιών.

Άρθρο 4

1. Οι αιτήσεις των πιστοποιητικών υποβάλλονται στην αρμόδια αρχή εντός των πρώτων πέντε εργάσιμων ημερών κάθε μηνός. Μια αίτηση πιστοποιητικού γίνεται αποδεκτή εάν:

α) δεν υπερβαίνει τη μέγιστη διαθέσιμη ποσότητα κατά την υποβολή αιτήσεως πιστοποιητικού-

β) πριν από τη λήξη της προθεσμίας που προβλέπεται για την υποβολή των αιτήσεων πιστοποιητικού, έχει προσκομιστεί η απόδειξη ότι ο ενδιαφερόμενος έχει συστήσει εγγύηση 25 Ecu ανά τόνο.

2. Όταν τα πιστοποιητικά εκδίδονται για ποσότητες μικρότερες από τις ζητούμενες ποσότητες, λόγω του καθορισμού ενός και μόνο συντελεστή μειώσεως, ο εμπορευόμενος μπορεί να αποσύρει γραπτώς την αίτησή του εντός προθεσμίας πέντε εργάσιμων ημερών μετά την ημερομηνία καθορισμού του συντελεστή μειώσεως.

Άρθρο 5

1. Η διάρκεια ισχύος των πιστοποιητικών εισαγωγής λήγει την τελευταία ημέρα του μηνός που έπεται του μηνός της εκδόσεώς τους.

2. Η διάρκεια ισχύος των πιστοποιητικών ενίσχυσης λήγει την τελευταία ημέρα του δεύτερου μηνός που έπεται του μηνός της εκδόσεώς τους.

Άρθρο 6

Το ποσό της ενισχύσεως που προβλέπεται στο άρθρο 3 του κανονισμού (ΕΟΚ) αριθ. 1600/92 προσαρμόζεται συναρτήσει της διαφοράς της τιμής κατωφλίου του εν λόγω σιτηρού μεταξύ του μηνός της υποβολής της αιτήσεως του πιστοποιητικού ενισχύσεως και του μηνός κατά τον οποίο πραγματοποιείται κάθε καταχώρηση επί του πιστοποιητικού.

Άρθρο 7

Η εγγύση αποδεσμεύεται:

α) όταν η αρμόδια αρχή δεν έχει δώσει συνέχεια στην αίτηση-

β) όταν ο εμπορευόμενος έχει αποσύρει την αίτησή του σύμφωνα με τις διατάξεις του άρθρου 4 παράγραφος 2-

γ) όταν προσκομίζεται η απόδειξη ότι το πιστοποιητικό έχει χρησιμοποιηθεί και η εγγύηση τότε αποδεσμεύεται ανάλογα με τις ποσότητες που έχουν καταχωρηθεί επί του πιστοποιητικού-

δ) όταν έχει προσκομισθεί η απόδειξη ότι το εν λόγω προϊόν κατέστη ακατάλληλο για οποιαδήποτε χρήση ή εφόσον η εργασία δεν μπόρεσε να πραγματοποιηθεί λόγω περιπτώσεως ανωτέρας βίας.

Άρθρο 8

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1992.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 173 της 27. 6. 1992, σ. 1.

(2) Βλέπε σελίδα 6 της παρούσας Επίσημης Εφημερίδας.

(3) ΕΕ αριθ. L 331 της 2. 12. 1988, σ. 1.

(4) ΕΕ αριθ. L 11 της 16. 1. 1991, σ. 11.

(5) ΕΕ αριθ. L 94 της 7. 4. 1989, σ. 13.

(6) ΕΕ αριθ. L 36 της 13. 2. 1992, σ. 15.

ΠΑΡΑΡΤΗΜΑ

Ισοζύγιο εφοδιασμού των Αζορών και της Μαδέρας σε σιτηρά για την περίοδο 1992/1993

(σε τόνους)

Προϊόν

Αζόρες Μαδέρα Μαλακός αρτοποιίσιμος σίτος 34 000 22 000 Κτηνοτροφικός σίτος 10 000 8 000 Κριθή 20 000 6 000 Σκληρός σίτος 3 000 6 000 Αραβόσιτος 82 000 20 000 Βύνη 1 000 2 000 Σύνολο

150 000 64 000